ועדת הכלכלה, כנסת 18, פרוטוקול מספר 123, 2009-12-08 11:00

אופיר אקוניס: אנחנו פותחים את הישיבה בנושא הצעת חוק שידורי טלוויזיה (תיקוני חקיקה), התש"ע-2009.

אופיר אקוניס: אנחנו ממשיכים בהקראה ובהצבעות.

לאה ורון: הוועדה הגיעה לסעיף 33ב.

אסי מסינג: כללים למתן רישיון לשידורי טלוויזיה 33ב(א) המועצה תקבע בכללים הוראות בעניינים אלה: (1) המועד שממנו ניתן להגיש בקשה לקבלת רישיון לשידורי טלוויזיה לפי הוראות סעיף 33א, במטרה לאפשר את תחילת השידורים בידי בעל הרישיון החל במועד המעבר; (2) הוראות לעניין הבטוחות שעל המבקש להפקיד לפי סעיף 33א(א)(2), לרבות סכומיהן, מועדי הפקדתן ודרכי מימושן.

אסי מסינג: (ב) המועצה רשאית לקבוע בכללים הוראות נוספות לעניין מתן רישיון לשידורי טלוויזיה, בין השאר, בעניינים אלה: (1) דרכי הגשת בקשה למתן רישיון והטיפול בה; (2) מידע שעל המבקש לגלולת למועצה לרבות מידע לגבי בעל עניין במבקש ולגבי כל גורם אחר שיש לו, במישרין או בעקיפין, אמצעי שליטה במבקש; (3) מסמכים שעל המבקר להמציא למועצה לצורך קבלת הרישיון"; מטרת הסעיף להסמיך את המועצה לקבוע כללים לפיהם המועדים בהם ניתן יהיה להגיש בקשה לקבלת רישיון.

אסי מסינג: כל זאת במטרה להתחיל לשדר את השידורים במועד המעבר.

אסי מסינג: כמו כן ניתנת להם הסמכה לקבוע הוראות לעניין הבטוחות שעליהן קיימנו דיון בסעיף 33א, והוראות נוספות בעניינים שכבר קיימים כבר היום בחוק לגבי בעל הזיכיון.

אסי מסינג: אנחנו מציעים גם לעשות הוראות מקבילות לגבי בעל רישיון.

נחמן שי: מה עם כל הכללים הקיימים ברשות השנייה שנצברו במשך שנים?

נחמן שי: האם הם לא עוברים באופן אוטומטי לחקיקה?

נחמן שי: אם הם יצטרכו לעשות כללים בכל עניין ועניין זה ייקח המון זמן.

אסי מסינג: כאן אנחנו מדברים על הוראות חדשות שנובעות מעצם הצורך להגיש בקשה לקבלת רישיון.

נחמן שי: גם אז הם היו צריכים לחשוף.

נחמן שי: .

אסי מסינג: שם ההליך היה הליך מכרזי ולכן ההתייחסות הייתה התייחסות שונה.

אסי מסינג: יש את חוק הפרשנות שמתייחס לשאלה של מה דינן של תקנות כשהסעיף המסמיך משתנה והן עומדות בתוקף כל עוד לא הותקנו תקנות.

אסי מסינג: יצטרכו לעשות התאמות למצב הקיים.

אסי מסינג: כל עוד הסעיף קיים ולא בוטל התקנות עדיין בתוקף.

נחמן שי: זאת תקופה מאוד ארוכה.

מנשה סמירה: יש זמן הערכות עד 2012.

אופיר אקוניס: אנחנו מצביעים על הסעיף.

אופיר אקוניס: מי בעד?

אופיר אקוניס: ה צ ב ע ה בעד – פה אחד הסעיף אושר

אסי מסינג: (13) בסעיף 34 – (א) בכותרת השוליים, במקום "ורישיון לשידורי רדיו" יבוא "ורישיון לשידורים והליך בדיקה"; (ב) אחרי סעיף קטן (ב1) יבוא: "(ב2) על אף הוראות סעיף קטן (ב1), תקופת תוקפו של זיכיון לשידורי טלוויזיה בערוץ 2 שניתן לזוכה במכרז אחרי יום תחילתו של חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010, התשס"ט-2009, ולפני מועד המעבר, תהיה עד יום י"ח בחשוון התשע"ו (31 באוקטובר 2015); על זיכיון כאמור לא יחולו הוראות סעיף קטן (ב1) סיפה.

אסי מסינג: "; כאן נצטרך להתאים ובמקום המונח "אחרי יום תחילתו של חוק ההתייעלות הכלכלית" נאמר את המונח "אחרי יום תחילתו של חוק זה".

אסי מסינג: (ג) אחרי סעיף קטן (ג) יבוא: "(ד) על אף הוראות סעיף קטן (ג)(1), תקופת תוקפו של זיכיון לשידורי טלוויזיה בערוץ השלישי שניתן לזוכה במכרז אחרי יום תחילתו של חוק זה, ולפני מועד המעבר, תהיה עד יום י"ח בחשוון התשע"ו (31 באוקטובר 2015); על זיכיון כאמור לא יחולו הוראות סעיף קטן (ג)(2).

אסי מסינג: יש כאן שני סעיפים שמתייחסים למצב שבו בתקופת הביניים בין מועד המעבר לבין יום התחילה של החוק המוצע יינתן בסיטואציות מסוימות זיכיון נוסף לגוף שמשדר בערוץ 10 ולערוץ 2.

אסי מסינג: מאחר והוראות החוק בתקופת המעבר קובעות שתקופת הזיכיון צריכה להיות ל-8 שנים או ל-10 שנים, מוצע לקבוע שבכל מקרה העילות יהיו לכל המאוחר עד 31 באוקטובר 2015, שזה המועד האחרון שלפיו אנחנו מציעים שיהיה בעל זיכיון בכלל.

אופיר אקוניס: אנחנו מצביעים על (13)(א)(ב) ו-(ג).

אופיר אקוניס: מי בעד?

אופיר אקוניס: ה צ ב ע ה בעד - פה אחד אושר

אתי בנדלר: בפסקה (ג) של סעיף (13) מוצעים שני סעיפים קטנים חדשים, שזה (ד) ו(ה).

אתי בנדלר: הוצבע עכשיו רק על (ד).

אסי מסינג: (ה)(1) תקופת תוקפו של רישיון לשידורי טלוויזיה תהיה 15 שנים מהמועד שבו החל בעל הרישיון בשידוריו, ובלבד שהמועד האמור לא יקדם למועד המעבר.

אסי מסינג: (2) בלי לגרוע מסמכויות המועצה לפי חוק זה, אחת לחמש שנים החל במועד תחילת תוקפו של הרישיון לשידורי טלוויזיה, תקיים המועצה הליך בדיקה שבו תבחן כיצד מילא בעל הרישיון ב תקופה האמורה אחר ההוראות לפי חוק זה, כללי המועצה ותנאי הרישיון, שעניינם תוכן השידורים ובכלל זה מימון הפקה ורכישה של תכניות (בפסקה זו – הוראות הדין); מצאה המועצה כי בעל הרישיון הפר את הוראות הדין, אך חומרת ההפרה אינה מצדיקה, לדעת המועצה, ביטול הרישיון בהתאם לסמכותה לפי סעיף 37, תורה לו, לאחר שנתנה לו הזדמנות להשמיע את טענותיו, כיצד לתקן את ההפרה במהלך תקופה שתקבע ושלא תעלה על שנה ממועד מתן ההוראה כאמור.

אסי מסינג: "; מוצע כאן שיהיו נקודות בדיקה אחת ל-5 שנים שבהן המועצה תקיים הליך בדיקה כפי שהיא הייתה מקיימת היום לגבי בעל זיכיון.

אסי מסינג: בבדיקה הזאת יש סמכות למועצה להחליט אם ההפרה היא הפרה שמצדיקה את ביטול הרישיון או לא.

אסי מסינג: בעל הרישיון יכול לתקן את ההפרה במהלך שנה בהנחה שהיא לא מצדיקה ביטול.

אסי מסינג: הסעיף המשלים של זה הוא שאם בכל זאת לא תוקנה ההפרה הרישיון יבוטל.

מנשה סמירה: נאמר מבלי לגרוע מסמכויות המועצה.

מנשה סמירה: חשוב להבין שהדוח השנתי יימשך.

מנשה סמירה: מידי שנה יופץ דוח שנתי.

מנשה סמירה: תהיה לו משמעות במובן הזה של לתקן הפרות.

דורון אבני: חשוב להדגיש כעובדה שזה המצב המשפטי.

אופיר אקוניס: האם יש תמרורי אזהרה?

דורון אבני: הסמכות של המועצה לשלול זיכיון במקרה של הפרה שמצדיקה את הדבר הזה נשארת גם לפני נקודות הבדיקה.

דורון אבני: נקודת הבדיקה לא גורעת מסמכויות המועצה.

אסף אמיר: איפה זה מופיע בחוק?

דורון אבני: יש את סעיף 37.

מנשה סמירה: ההבהרה שביקשתי שתהיה היא מבלי לגרוע מסמכויות המועצה, קרי דוח שנתי מידי שנה וסמכות המועצה להפעיל סנקציות בהפרות.

מנשה סמירה: אנחנו נקווה שבהמשך יהיה סעיף שיגביר את הסנקציות השוטפות.

אסף אמיר: למה אתה לא מפרט את מה שאתה אומר בסעיף הזה?

דורון אבני: סעיף 37 לחוק, בפרט סעיף 37(1), קובע שורה של סנקציות, לרבות נטילת זיכיון במצבים שונים.

דורון אבני: סעיף 1 יחול על בעל הרישיון כמורשה לשידורים כהגדרתו בתיקון המוצע אם הוא לא קיים את הוראות חוק זה או תקנות או כללים לפיהם חומרת הפרתם מצדיקה לדעת המועצה ביטול הפרה או צמצום של הזיכיון או הרישיון.

דורון אבני: המועצה רשאית לפעול כך גם לפני נקודת הבדיקה, זאת אומרת גם בתוך השנה הראשונה.

אופיר אקוניס: התיקונים הם בדרך כלל מינוריים?

מנשה סמירה: היו הפרות, היו פערים, היו חוסרים.

מנשה סמירה: הגענו למצב של דיון או חילוט ערבויות.

מנשה סמירה: הייתה ועדה שבחנה את המשך פעילותו של הזכיין.

מנשה סמירה: הוקמה ועדה שבחנה את הדבר הזה.

מנשה סמירה: הדוח השנתי יימשך.

מנשה סמירה: נצטרך לחדד כאשר נגיע לסעיף של הסנקציות.

מנשה סמירה: יש עבודת מטה בנושא של עיצומים.

מנשה סמירה: נקודת הבדיקה היא אחת לחמש שנים.

מנשה סמירה: אחרי שנה או שנתיים אתה נותן להם אפשרות לתקן, להשלים.

אופיר אקוניס: אתה מעלה על דעתך שמועצת הרשות השנייה תשלול רישיון אחרי 5 שנים?

דורון אבני: דווקא מהבחינה הכלכלית - זה נדון ארוכות בוועדת מרדכי - יש הכרח לשלול רישיון כיוון שיכולים להיכנס 10 בעלי רישיון מתוך תפישת עולם שלא מתכוונים לעמוד במחויבויות.

דורון אבני: אם לא תשלול רישיונות אתה תפיל גם את אלה שרוצים לעמוד במחויבויות.

מנשה סמירה: אחת הסיבות שאדם רצה לעבור מזיכיון לרישיון היא כיוון שנשק יום הדין בזיכיון כמעט ולא מתקיים, בעוד שברישיון מחויבים.

משה דנון: ראינו מה קרה בשנים האחרונות.

משה דנון: הבדיקה שלכם היא בdelay של כמעט שנה.

משה דנון: אנחנו כאן ובדיונים אחרים מהסיבות האלו.

משה דנון: מה שאתם עושים זה מגדילים את התקופה.

משה דנון: אתם ב-15 שנה עושים רק שתי בדיקות.

מנשה סמירה: הבדיקה של חמש שנים היא תוספת לבדיקה השנתית.

אמיר אסף: לאור הניסיון של 8 השנים האחרונות מישהו מאמין שהדבר הזה יפעל?

נחמן שי: איפה בדיוק מוצגת תפישת הפיקוח החדשה?

נחמן שי: אני מניח שיחד עם המעבר מזיכיונות לרישיונות יש תפישת פיקוח אחרת של הגופים המוסמכים.

נחמן שי: אני לא יודע אם זה מועצה אחת או שתיים.

נחמן שי: האם אתם ממשיכים באותה דרך?

נחמן שי: איך זה נעשה?

נחמן שי: יש היגיון גם לכאן וגם לכאן.

אופיר אקוניס: המועצה זה לא ברית המועצות?

אורן משה: בחוק הזה זו מועצת הרשות השנייה.

אורן משה: כאשר יבוא חוק ברית המועצות הוא יאחד את סמכויות מועצת הכבלים ומועצת הרשות השנייה.

נחמן שי: איך תפקח המועצה?

נחמן שי: מצד אחד אנחנו מקלים כי אנחנו עוברים מזיכיונות לרישיונות, זה אומר משהו יותר פתוח וזמין, ומצד שני השאלה היא אם יהיו אותן שיטות שנהוגות היום.

נחמן שי: האם המועצה מתכננת לפקח אחרת?

נחמן שי: איך היא תפקח?

נחמן שי: אני מציע לקיים על זה דיון.

אסף אמיר: אם זה כל חמש שנים, אז אפילו אם אחרי שנה הם עשו הפרה מהותית עדיין.

אסף אמיר: .

דורון אבני: אסף, אתה אומר דברים לא נכונים שנכתבים בפרוטוקול ואחר כך בהמשך גורמים שונים יעשו בהם שימושים שונים.

דורון אבני: הסמכות של המועצה הייתה ונותרה בהתאם לסעיף 37.

דורון אבני: אם זכיין עושה הפרה גם אחרי חצי שנה שמצדיקה את שלילת זיכיונו.

דורון אבני: .

אסף אמיר: למה לא כתוב פה כל שנה?

דורון אבני: שים לב ש-5 השנים מתמקדות בבדיקת תוכן, לא בבדיקות של דברים אחרים.

דורון אבני: לתפישה של התוכן צריך לתת משקל יתר ולהסתכל בהסתכלות כוללת של 5 שנים.

דורון אבני: יכול להיווצר מצב שבו זכיין שנה אחרי שנה מבצע הפרות שכל אחת כשלעצמה לא מצדיקה שלילית זיכיון, אבל כשאתה מסתכל בהסתכלות ה-5 שנתית ואתה רואה שכל תקופת הרישיון שלו שנה אחרי שנה הוא מפר יכול להיות שיש לזה השלכות שאין אותן נקודתית פר שנה.

נחמן שי: אתם נפרדים ממתכונת מסוימת ועוברים למתכונת אחרת.

נחמן שי: איך תתקיימו במתכונת החדשה?

אסף אמיר: מה היתרון ב-5 השנים האלו?

מנשה סמירה: הבדיקה כל 5 שנים היא תוספת לתהליך הבדיקה הקיים, היא לא במקום.

מנשה סמירה: מידי שנה יש דוח, יש דיון ומתקבלות החלטות כיצד מגיבים במקרה ויש פערים כאלה ואחרים.

מנשה סמירה: הסמכויות של המועצה לא רק שלא מתבטלות, אלא שיש את סעיף 37 שמדבר על סנקציה נוספת.

מנשה סמירה: היה צורך בבדיקה 5 שנתית כיוון שיש הפרות.

מנשה סמירה: אתה בא ואומר שדווקא בגלל שזה רישיון לא נסתפק בבדיקה השנתית, אלא אחת ל-5 שנים ננקה שולחן.

מנשה סמירה: בתוך שנה אחרי 5 שנים הם חייבים להשלים את הפער.

מנשה סמירה: היה ולא, המועצה צריכה לנקוט את הסנקציה החריפה שבידיה.

נחמן שי: זאת אומרת שאת המחויבויות אתם מודדים ביחידת זמן של 5 שנים.

דורון אבני: לא.

דורון אבני: לא אנחנו מודדים את המחויבויות, המחוקק קובע.

דורון אבני: בתוספת לחוק מוסדרות מחויבויות שנתיות אחרות.

דורון אבני: חובה על הרשות השנייה שהיא המוציאה לפועל של החוק לבדוק אותן כל שנה ושנה.

נחמן שי: ואם הן לא מולאו?

דורון אבני: אם הן לא מולאו עומדות למועצה כל סמכויותיה בהתאם לחוק, לרבות סמכויות לפי סעיף 37 לחוק, לשלול זיכיון גם אחרי שנה.

אופיר אקוניס: שלילת רישיון תהיה רק אחרי 5 שנים?

דורון אבני: לא.

מנשה סמירה: אף אחד לא מתכוון לוותר כי החוק קבע שהבדיקה היא בדיקה שנתית.

מנשה סמירה: בבדיקה שנתית אתה לא משתמש בנשק יום הדין.

מנשה סמירה: אתה מפעיל שיקול דעת.

מנשה סמירה: אתה נותן להם עוד צ'אנס.

מנשה סמירה: בא המחוקק בהצעת החוק ואומר שבתום 5 שנים צריכים לעשות בדיקה ולתת מקסימום שנה.

מנשה סמירה: זה מתווסף לחוק הקיים.

מנשה סמירה: זה מחזק את החוק הקיים.

אתי בנדלר: סעיף 34(ה) המוצע זהה כמעט מילה במילה לסעיף 34(ג)(2) הקיים היום בחוק ומתייחס לערוץ 10.

אתי בנדלר: סעיף קטן (ג)(2) בסעיף 34 כנוסחו היום אומר כך: "בלי לגרוע מסמכויות המועצה לפי חוק זה בתום ארבע השנים הראשונות של תקופתה זיכיון תקיים המועצה הליך בדיקה שבו תבחן כיצד מילא בעל הזיכיון בתקופה האמורה אחר ההוראות לפי חוק זה.

אתי בנדלר: תקבע המועצה את תנאי הזיכיון בסעיף קטן זה הוראות הדין.

אתי בנדלר: מצאה המועצה כי בעל הזיכיון הפר את הוראות הדין אך חומרת ההפרה אינה מצדיקה לדעת המועצה ביטול הזיכיון בהתאם לסמכותה לפי סעיף 37, תורה לו, לאחר שנתנה לו הזדמנות להשמיע את טענותיו, כיצד לתקן את ההפרות ביתרת תקופת הזיכיון".

אתי בנדלר: המועצה ביצעה את הליך הבדיקה לערוץ 10 באמצעות מה שנקרא ועדת תורג'מן.

אתי בנדלר: ועדת תורג'מן החלה בבדיקתה.

אתי בנדלר: היא בדקה והגיע למסקנה שאכן יש הפרות חמורות.

אתי בנדלר: מה היא עשתה?

אתי בנדלר: במקום להורות כיצד לתקן ביתרת התקופה כפי שנקבע בחוק, היא פנתה למחוקק שישנה את החוק.

דורון אבני: למען הצדק ההיסטורי צריך לומר שהיא החליטה מה המחויבויות שצריך להשלים, אבל בד בבד היא באה ואמרה שמכיוון שיהיה בעייתי להשלים את המחויבויות על פני כל תקופת הזיכיון יש לתקן את החוק.

אתי בנדלר: בנוסח כפי שמוצע כאן ותואם מילה במילה את הנוסח הקיים אפשר לעשות שימוש שאני לא בטוחה שהוועדה או המחוקק, כולל המציעים, התכוונו אליו.

אתי בנדלר: מה הנקודות שאני חושבת שראוי להשלים כדי למנוע תקלות בעתיד?

אתי בנדלר: הועדה צריכה להחליט אם בדיקה אחת ל-5 שנים היא נקודת בדיקה מספיקה.

אתי בנדלר: נכון שהמועצה צריכה לקיים פיקוח שוטף.

אתי בנדלר: זה אחד מתפקידיה המובהקים של המועצה.

אתי בנדלר: עם פיקוח השוטף יש בעיות כי ניתנות הקלות, כי יש פריסות.

אתי בנדלר: נקודת הבדיקה המוצעת כאן היא נקודת בדיקה מאוד משמעותית.

אתי בנדלר: הולכים אחורה ובודקים פרק זמן הרבה יותר משמעותי, כולל אם ניתנה אפשרות לדחיית מחויבויות לתקופה אחרת.

אתי בנדלר: בודקים אם אכן המחויבויות שנדחו בוצעו בפועל .

אתי בנדלר: אני סבורה שאחת לחמש שנים זה פרק זמן ארוך מידי.

אתי בנדלר: נאמר שהמועצה צריכה להתחיל בהליך הבדיקה אחת ל-5 שנים.

אתי בנדלר: כשיסתיימו 5 שנים המועצה תחליט מי יבצע, באמצעות איזה ועדת משנה, מתי היא תתחיל לאסוף את העדויות.

אתי בנדלר: אז אנחנו מגיעים לשנה השישית או השביעית לצורך תחילת הבדיקה.

נחמן שי: את מציעה שיהיה קיצור בזמנים.

אתי בנדלר: לא רק קיצור הזמנים, אלא מתי צריך להתחיל את תהליך הבדיקה, מתי על המועצה לסיים את תהליך הבדיקה, לפרסם ולהעביר לוועדת הכלכלה של הכנסת את תוצאות בדיקותיה.

אתי בנדלר: אם המועצה מחליטה להורות לו לאחר שהיא נתנה לו הזדמנות להשמיע את טענותיו כיצד לתקן את ההפרה, אז ההוראה הזאת צריכה להינתן תוך פרק זמן שייקבע בחוק.

נחמן שי: את רוצה שזה יהיה בחקיקה ראשית?

אתי בנדלר: בהחלט .

אתי בנדלר: זה צריך להיות נורמה של המחוקק.

מנשה סמירה: בהיבט המקצועי ההערות מקובלות עלינו, למעט זה שצריך להביא את תוצאות הבדיקה לוועדת הכלכלה.

מנשה סמירה: כאשר נדרש שינוי חקיקה יש מקום להגיע ולהציג, אבל כאשר אין שינוי בחקיקה זה לא ראוי.

אתי בנדלר: אני לא יכולה להסכים איתך.

אתי בנדלר: גם כללים שאתם קובעים אתם צריכים להביא לידיעת הוועדה .

אתי בנדלר: הוועדה מחליטה אם לקיים בהם דיון או לא.

דורון אבני: יש כללים שיוצרים מסגרת נורמטיבית מסוימת, מסגרת של מדיניות שבהחלט יש מקום לפיקוח פרלמנטרי.

דורון אבני: לגבי תוצאות של דוח שנתי.

דורון אבני: .

אתי בנדלר: דוח 4 או 5 שנתי.

דורון אבני: אפשר לקבוע שתהיה חובת פרסום פומבי שלו, אבל להביא דוח מקצועי.

דורון אבני: .

אתי בנדלר: להביא לידיעת הוועדה?

אתי בנדלר: ממה אתם חוששים?

יוליה שמאלוב-ברקוביץ: אני חושבת שצריך להתמקד במה אנחנו רוצים מברית המועצות.

יוליה שמאלוב-ברקוביץ: אני רוצה לדעת מה זה ברית המועצות.

יוליה שמאלוב-ברקוביץ: אם לא נשנה את הרגולציה לכיוונים של אל תעשה אנחנו לא נצא מהרגולציה.

יוליה שמאלוב-ברקוביץ: יכול להיות שאם יהיה לנו את האל תעשה תהיה אפשרות יותר קלה לבדוק פעם בשנה.

יוליה שמאלוב-ברקוביץ: הדיון בסעיף הזה קשור בצורה בלתי נפרדת לנושא של ברית המועצות.

אופיר אקוניס: בזה נטפל בנפרד.

לאה ורון: הנושא של ברית המועצות עובר כחוט השני ב-3 הכנסות האחרונות ועדיין לא הגיע לשולחנה של הוועדה.

לאה ורון: כאשר תגיע הצעת חוק מסודרת יהיה מקום לדון בכך.

אופיר אקוניס: שר התקשורת אמר שהוא מפיץ תזכיר.

ניצן חן: אם לומדים מהניסיון, אז צריך ללמוד מהמודל שבו שיטת הרישיונות עובדת מעל לעשור, שזה נקודות בדיקה אחת לשנה, כלי אכיפה אפקטיביים שכוללים לא רק בירור, נו נו נו והפרה אלא גם קנסות.

ניצן חן: אם צריך, אז גם חילוט ערבויות ומניעת חידוש הרישיון.

ניצן חן: זה לא נעשה עד היום כי עומדים בדרישות.

אופיר אקוניס: זה הדבר הכי טוב.

ניצן חן: אם מגיעים לסיטואציה כזאת זה צריך להיות 2,3 צעדים לפני יתרות הדלק האחרונות.

ניצן חן: זאת תהיה טעות חמורה לא לחזק את הרגולטור ולהעביר את זה לחקיקה ראשית.

אתי בנדלר: באיזה תחומים?

ניצן חן: בתחומים שציינת.

ניצן חן: חקיקה ראשית צריכה להתעסק בעקרונות על ולאפשר לרגולטור, עם ברית המועצות או בלי ברית המעוצות, לתת מענה רגולטורי ולפקח עליו שהוא עומד בזה.

ניצן חן: להשאיר רגולטור נכה שיבוא לוועדה כדי לקבל ממנה בלון חמצן זאת תהיה טעות.

ניצן חן: זאת תהיה אמירה שהמחוקק הראשי במקום לקבוע את הראייה ולהשאיר לרגולטור להסדיר את זה בכללים ובתקנות שיפוקחו על ידי הוועדה.

ניצן חן: .

אתי בנדלר: אתה מציע שכל הכללים והתקנות יהיו טעונים אישור ועדה?

אתי בנדלר: אני מוכנה לשקול את זה.

ניצן חן: אני אומר בדיוק להיפך.

ניצן חן: בכל המקומות בעולם המחוקק בודק וזורק מכל המדרגות רגולטור שלא ממלא את עבודתו נאמנה, אבל לא מגיעים לפרלמנט הבריטי כל יום שני וחמישי.

אתי בנדלר: כאשר החלק הראשון יתבצע נוותר על החלק השני.

אסף אמיר: בכבלים הם כל שנה מחדשים את הרישיון.

ניצן חן: לא אמרתי את זה.

ניצן חן: הרישיון הוא בין -15 ל-20 שנה.

נילי בן-גיגי: לאורך השנים נטען פה על ידי מועצת הרשות השנייה שאין בידה מספיק סמכויות.

נילי בן-גיגי: הם בעצמם טענו שהם לא אוכפים כי אין להם מספיק סמכויות בחוק כדי לאכוף.

נילי בן-גיגי: אנחנו מבקשים להבין מה נשתנה בין החוק הקודם לחוק הזה שנותן להם יותר סמכויות.

נילי בן-גיגי: אנחנו אמנם מדברים על נשק יום הדין, אבל מה עם כלים עוד לפני כן?

מנשה סמירה: אנחנו ביקשנו בכל הזמנים אופציה של עיצומים כספיים.

מנשה סמירה: אין לרשות השנייה יכולת להטיל עיצומים כספיים.

מנשה סמירה: זה או חילוט ערבויות או נטילת זמן.

מנשה סמירה: למועצת הכבלים והלוויין יש אפשרות להטיל עיצומים כספיים.

מנשה סמירה: זה חסר לנו.

מנשה סמירה: יכול להיות שבמסגרת החקיקה הזאת זה ייכנס.

דורון אבני: יש לנו סמכות של עיצומים כספיים.

דורון אבני: יש לזכיינים תהיות וטענות לגבי הסמכות הזאת .

דורון אבני: למען הזהירות אנחנו חושבים שצריך לעגן את זה בחקיקה ראשית.

אמיר ולד: הצעת החוק אומרת שבמידה והמועצה מפעילה את שיקול דעתה והיא חושבת שזה לא מצדיק שלילה של הרישיון היא יכולה לתת הוראה לתקן את זה תוך שנה.

אמיר ולד: האם לא סביר שהמועצה תחשוב שאת ההפרה שהייתה הגיוני לתקן תוך שנתיים?

אמיר ולד: אם נתקן אותה תוך שנה זה ייצור בלגן במסך, זה פשוט לא נכון.

אמיר ולד: אני מתקשה להבין למה אתם רוצים לצמצם את האפשרות של המועצה להחליט.

אמיר ולד: אתם אומרים שאם אי אפשר לתקן תוך שנה חייבים לשלול את הרישיון.

אמיר ולד: לנו מגיע רגולטור שיש לו את הסמכות לא רק לשלול לנו את הרישיון אלא גם להפעיל את שיקול הדעת המלא ולחשוב שלפעמים לא צריך לשלול לנו את הרישיון.

אמיר ולד: לנו מגיע רגולטור עם שיקול דעת מלא.

אמיר ולד: מגיע לנו רגולטור שיכול להגיד שהפעם אנחנו יכולים לתקן תוך שנתיים.

אמיר ולד: אם אתם לא סומכים על הרגולטור הקיים תקבעו רגולטור אחר, תחליפו את האנשים, תקבעו מבנה אחר לרגולטור.

אמיר ולד: תנו רגולטור שאין לו רק סמכויות לשלול רישיון אלא גם להשאיר רישיון.

אופיר אקוניס: ברור שאם הוא לא הופקע הוא נשאר.

אמיר ולד: מה שכתוב פה זה שאם מצאו הפרה אפשר לתקן אותה תוך שנה.

אמיר ולד: מה קורה אם הרגולטור חושב שהפעם אפשר לתקן תוך שנתיים?

יוליה שמאלוב-ברקוביץ: מדובר בהפרה של תוכן?

אסי מסינג: רק תוכן.

מנשה סמירה: השיקול שהוביל אותנו להציע שנה הוא שיקול שנסמך על עניין מקצועי.

מנשה סמירה: אתה חי בעולם של זיכיונות שהמחויבויות הן עצומות.

מנשה סמירה: המחויבויות במעבר לרישיונות מצטמצמות.

מנשה סמירה: 50,60 מיליון שקל סוגה עילית בשנה ניתן להשלים בטווח של שנה.

מנשה סמירה: בעל רישיון שלא יהיה מסוגל להשלים הפרות מהסוג הזה בטווח של שנה עדיף שלא יהיה לו רישיון .

מנשה סמירה: במשטר של רישיונות הפיקוח צריך להיות נוקשה יותר והדוק יותר.

מנשה סמירה: יכולים להיות 4,5 שחקנים ש-2 מהם לא מתכוונים לשחק לפי כללי משחק ראויים והם יפריעו לטובים.

מנשה סמירה: אנחנו לא יכולים להרשות מצב כזה.

מנשה סמירה: אנחנו לא מדברים על חובות של ערוץ 2 שהוא צריך לבצע 180 מיליון שקל סוגה עילית, אנחנו מדברים על 50 , 60 מיליון סוגה עילית בשנה.

מנשה סמירה: אלה הם היקפים שניתן לעמוד בהם בשנה.

מנשה סמירה: התיקונים שאמרה היועצת המשפטית בעניין של קביעת המועדים זה דבר שייתן מענה הולם, ראוי וסביר.

אמיר ולד: לא כל סרט קולנוע אפשר תוך שנה, לא כל דרמה אפשר תוך שנה.

אמיר ולד: אולי אני ארצה להציע דרמה מצוינת שתיקח לי שנתיים.

אסי מסינג: לעניין ההערה של הבאת הדוח לידיעת ועדת הכלכלה.

אסי מסינג: על מנת לא להכניס בשלב זה את ועדת הכלכלה כמישהו שמפקח על המועצה באופן מובנה בתוך הוראות החוק, אני מציע לקבוע חובה של פרסום הדוח.

אסי מסינג: כמובן שוועדת הכלכלה אם תסבור שיש מקום לקיים דיון בוועדה היא תהיה רשאית לעשות את זה .

לאה ורון: אחת הסיבות שרשמתי את ההערה זה לאור ניסיוני כמנהלת הוועדה לנסות לקבוע עם המועצה דיון בדוח תורג'מן.

דורון אבני: לא מוכרת לי הנקודה הספציפית הזאת, אבל בטח שעל עניין נקודתי לא קובעים חקיקה.

אתי בנדלר: לשאלתה של חברת הכנסת שמאלוב-ברקוביץ.

אתי בנדלר: הפרה זה מה שהמועצה החליטה שזאת הפרה.

אתי בנדלר: יש כללים, יש הוראות דין שהם לא פעלו על פיהם.

אתי בנדלר: יכולה להיות הפרה זניחה ביותר, כמו איחור בהגשת דוח מסוים, ויכולה להיותה הפרה מאוד מהותית, כמו למשל פרסומת סמויה.

יוליה שמאלוב-ברקוביץ: נניח יש הסתה וחתרנות.

יוליה שמאלוב-ברקוביץ: אני רוצה לדעת אם אני מחכה שנה.

אתי בנדלר: יש פיקוח.

אתי בנדלר: המועצה לפי החוק חייבת לפקח פיקוח שוטף על בעלי הזיכיונות.

אתי בנדלר: היא תצטרך לפקח באופן שוטף על בעלי הרישיונות.

אתי בנדלר: אם היא מוצאת הפרות יש לה סמכויות לתת הוראות מיידיות.

אתי בנדלר: הסמכויות נעות מביטול הרישיון, צמצומו או הגבלתו, ועד נטילת זמני פרסום.

אתי בנדלר: בנושא הזה אין שינוי.

אתי בנדלר: מדוע הצעתי להעביר את דוח הבדיקה התקופתית לידיעת ועדת הכלכלה?

אתי בנדלר: גם היום קיימת בחוק הוראה שעל המועצה כשהיא קובעת כללים עליה להעבירם לידיעת הוועדה לפי החוק, שזה הוועדה המשותפת לוועדת הכלכלה ולוועדת החינוך.

אתי בנדלר: בפועל הם מעבירים את הכללים האלה.

אתי בנדלר: בדרך כלל מזמנים דיון או מביאים את זה לידיעת חברי הכנסת שמחליטים אם לבקש דיון.

אתי בנדלר: בנושא הזה של הדוח התקופתי מדובר על דבר הרבה יותר משמעותי של ראייה לטווח זמן ארוך.

אתי בנדלר: עצם העובדה שגוף ציבורי - לעניין זה המועצה - יודע שהוא צריך להעביר העתק מהדוח לידיעת ועדה מוועדות הכנסת גורמת לכך שההתייחסות יותר רצינית.

אסי מסינג: עצם הפרסום מספיק.

דורון אבני: אני לא חושב שיש כאן אחד שחולק על כך שצריך שהדוח השנתי יתפרסם באינטרנט ויישלח לוועדות הכנסת הרלוונטיות.

דורון אבני: זה לא נעשה מתוך חובה אלא מתוך שקיפות.

דורון אבני: מדובר בדוח מאוד מפורט.

אתי בנדלר: נגרם למועצה איזה שהוא נזק או היא חשה התערבות שלא במקום מעצם החובה להעביר לידיעת הוועדה העתק מכל הכללים שהיא קבעה?

אמיר רוזנברג: הרשות עושה בדיקה כל שנה, כותבת דוח ונותנת הוראות להשלים את ההפרות.

אמיר רוזנברג: אחרי 5 שנים הסעיף בא ואומר שהם לא צריכים לחזור על הבדיקות כי הם כבר בדקו כל שנה.

אמיר רוזנברג: הסעיף בא לומר שאם אתה לא מילאת כל שנה ושנה, אז אחרי חמש שנים אתה נמצא בסכנה של שלילת רישיון.

אמיר רוזנברג: אחרי 5 שנים נותנים לך עוד שנה כדי להשלים את ההפרות.

אמיר רוזנברג: אם אתה לא עומד בזה שוללים לך את הרישיון.

אמיר רוזנברג: מגיע ערוץ 2 ואומר שהוא לא ישלים את ההפרה אחרי שנה אלא אחרי שנתיים.

אמיר ולד: זה לא מה שאמרתי.

אמיר ולד: אמרתי לתת שיקול דעת למועצה.

דורון אבני: אם בעל רישיון צריך להוציא 50 מיליון בשנה והוא מוציא רק 10 מיליון המועצה יכולה לדון בשלילת רישיונו.

דורון אבני: היא לא צריכה לחכות 5 שנים.

מנשה סמירה: אי אפשר לגרור מעבר ל-5 שנים.

אמיר רוזנברג: הסעיף הזה רוצה להגיד לרשות השנייה שאחרי 5 שנים יש לה עסק עם עבריין סידרתי והיא חייבת לשלול לו את הרישיון.

אמיר רוזנברג: צריך ליצור איזה שהוא מנגנון כך שכל שנה הרשות השנייה תוציא מכתבים שמזהירים מפני מצב של שלילת הרישיון בתום 5 שנים.

אמיר רוזנברג: חסרה כאן סנקציה כספית כבדה בדרך.

אמיר רוזנברג: אני מבקש לא לאשר את הסעיף הזה היום כדי שננסח את הדברים בהתאם למה שאמרה עורכת הדין בנדלר עם הוספה של סנקציות כספיות בדרך.

יוליה שמאלוב-ברקוביץ: למה צריך לחכות 5 שנים אם הוא עבריין סידרתי?

דורון אבני: לא חייבים לחכות 5 שנים.

מנשה סמירה: השאלה מה רמת העבריינות.

אמיר רוזנברג: 5 שנים נראה סביר.

אמיר רוזנברג: צדק מנשה סמירה כשאמר שכשעוברים לרישיונות הכוח של הרגולטור פוחת ולכן צריך לחזק את כוחות האכיפה ולא להשאיר אותם אותו דבר.

אמיר רוזנברג: מה שאמרה עו"ד בנדלר לגבי ועדת תורג'מן מאוד מדויק.

אמיר רוזנברג: ועדת הבדיקה של תורג'מן אמרה להפחית חובות.

דורון אבני: היא עשתה את זה בהתאם לסמכויות.

אמיר רוזנברג: הרוח של הסעיף הזה הפוכה לחלוטין.

לאה ורון: האם חלה על הרשות חובה שנתית כתובה לגבי הבדיקה, או שכך נוהגת המועצה?

מנשה סמירה: זה מופיע בחוק.

מנשה סמירה: אנחנו מידי שנה צריכים לבדוק.

נחמן שי: מה עוד הסנקציות בין שלילה למילוי המחויבויות?

אתי בנדלר: האופציה היא שנתית.

ניצן חן: בערוץ 9 ו-24 כתוב בתנאי הרישיון שכל 4 שנים יש נקודת בדיקה .

ניצן חן: מועצת הכבלים והלוויין בודקת אחת ל-4 שנים.

נחמן שי: פה מתבקשים כל שנה.

מנשה סמירה: מועצת הכבלים והלוויין עובדת עם דרישות אחרות, שלא לדבר על היקפי הצפייה.

ניצן חן: יש מודל אחד שיש לו רישיון, שיש לו נקודות בדיקה.

ניצן חן: צריך להשאיר את הכוח אצל הרגולטור לקבוע את הכללים.

מנשה סמירה: עדיין הדרישות וההפרות מותאמות למחויבויות של כל אחד ואחד ולאופי של כל אחד ואחד.

ניצן חן: יש פה איזה שהוא פחד שכשעוברים לרישיון אין בלמים ואיזונים.

ניצן חן: זה פחד מוטעה ושגוי.

מנשה סמירה: אם בזיכיון הרגולטור לא עושה את עבודתו במהלך השנים, אז הוא מגיע לסוף התקופה וזה נסגר.

מנשה סמירה: ברישיון אין סוף תקופה.

מנשה סמירה: זה החשש במעבר לרישיון.

דודי קופל: הסמכות הקיימת לא נגרעת.

דודי קופל: אם המועצה תחשוב שיש הפרה מספיק חמורה היא יכולה לעשות את זה הרבה לפני ה-5 שנים.

דודי קופל: מה שכתוב כאן זה שתתבצע בדיקה 5 שנתית.

דודי קופל: ככל שלא תתוקן ההפרה בתום השנה הרישיון יבוטל.

דודי קופל: זה משהו שמוסיף לאכיפה בצורה משמעותית.

דודי קופל: אנחנו סבורים שדי בפרסום של ההחלטה.

דודי קופל: די ברור שעניין פרסום ההחלטה יובא לידיעת הוועדה והוועדה תוכל לקיים דיון בעניין.

אתי בנדלר: אתה מציע לוועדה לעקוב אחרי הפרסומים באינטרנט?

אופיר אקוניס: אני רוצה ניסוח של הסעיף הזה לגבי הזמנים ולגבי העיקרון של ועדת הכלכלה.

אתי בנדלר: האם נקודת הבדיקה תישאר אחת ל-5 שנים, או אחת ל-4 שנים?

מנשה סמירה: אנחנו מקבלים את התיקון שזה יהיה אחת ל-4 שנים.

אופיר אקוניס: היועצת המשפטית של הוועדה תנסח את זה בתיאום עם האנשים.

אתי בנדלר: אני אנסח הצעה.

אתי בנדלר: אני לא מתאמת איתם נוסחים.

אופיר אקוניס: את סעיף (ה)(1) אפשר לאשר.

אופיר אקוניס: מקובל עלינו 15 שנה.

אמיר רוזנברג: אם אתה מעמיד 10 שנים אתה מבטיח על פני 10 שנים ולא על פני 15 שנה.

יוליה שמאלוב-ברקוביץ: אני מציעה להשאיר את זה על 15 שנה.

אופיר אקוניס: 15 שנה נותן את האופק הנכון.

אופיר אקוניס: אנחנו מצביעים על (ד) ועל (ה)(1).

אופיר אקוניס: מי בעד?

אופיר אקוניס: ה צב ע ה בעד – פה אחד אושר את סעיף (ה)(2) הוצאנו לטובת ניסוח מחדש.

אסי מסינג: (14) אחרי סעיף 35 יבוא: "הארכת רישיון לשידורי טלוויזיה 35א(א) המועצה רשאית להאריך את תוקפו של רישיון לשידורי טלוויזיה, לפי בקשת בעל הרישיון, לתקופות נוספות של 15 שנים כל אחת, אלא אם כן מצאה כי בעל הרישיון לא קיים בתקופת הרישיון אחר ההוראות לפי חוק זה, כללי המועצה או תנאי הרישיון.

אסי מסינג: (ב) בקשה להארכת רישיון לפי סעיף קטן (א) תוגש עד למועד שתקבע המועצה בכללים";

דורון אבני: בדיון הקודם כשדנו בסעיף 33א(ב)(1) דובר על הנושא של מה הוא קיום.

דורון אבני: הוחלט להוסיף שגם הפרה זניחה של המחויבויות לא יראו בה אי קיום.

דורון אבני: אנחנו מציעים שהתוספת ששולבה שם תשולב גם פה.

נחמן שי: זה הרגע הכי מכריע מכל הרגעים, כי בתום 15 שנים מחליטים אם ללכת לעוד 15 שנים או לא.

נחמן שי: האם זה חד וברור, או שצריך לחדד את זה?

נחמן שי: זאת נקודת היציאה הכי חשובה.

אתי בנדלר: השאלה מצוינת והתשובה מגומגמת.

אתי בנדלר: הנוסח הוא ברור וחד-משמעי, רק שהם לא פעלו על פי הנוסח המקביל בחוק הנוכחי.

דורון אבני: הסיבה שאנחנו פה בכנסת בגלל ערוץ 10 היא כיוון שהמועצה החליטה לא להאריך זיכיון.

לאה ורון: השאלה היא העיתוי.

דורון אבני: עכשיו אנחנו מדברים על הנושא של הקיום.

דורון אבני: המועצה קבעה שאין קיום ולכן הגענו לחקיקה.

אתי בנדלר: בסעיף המקביל נאמר עד למועד שיקבע השר, באישור ועדת הכלכלה.

אתי בנדלר: סביב הסעיף הזה של המועדים קם ונפל כל הסיפור הזה של ערוץ 10.

אתי בנדלר: לעיתוי מועד הבקשה וקביעת המועד שלא בוצע כאן לקבלת ההחלטה יש חשיבות בלתי רגילה, לכן זה צריך להיות באישור ועדת הכלכלה.

יוליה שמאלוב-ברקוביץ: יש לי בעיה של 15 שנה דווקא בסעיף הזה.

מנשה סמירה: מה שלמדנו בחודשים האחרונים זה שאפילו בקביעת המועדים הכל אפשרי.

אתי בנדלר: הכל אפשרי כי המועצה לא פעלה בהתאם להוראות הדין ולא פרסמה מכרז במועד.

מנשה סמירה: המועצה קבעה שהם לא עומדים והם צריכים לצאת למכרז.

מנשה סמירה: זה היה בהתערבות ובפנייה של גורמים שונים, לרבות ממשלה שביקשה לבחון אופציות נוספות כמו הליך של חקיקה.

אתי בנדלר: נאמר שכל הסיבה להצעת החוק נובעת מאי פרסום מכרז במועד.

אתי בנדלר: אי הארכת הזיכיון משמעותו החשכת המסך.

אסי מסינג: אני הייתי מציע כפתרון ביניים לתחום את שיקול דעתה של המועצה ולקבוע שהמועד יהיה לא יאוחר ממועד מסוים.

אסי מסינג: אפשר להציע שנה לפני תום תקופה, חצי שנה לפני תום תקופה להגשת הבקשה.

אתי בנדלר: ולקבלת ההחלטה?

אופיר אקוניס: ההחלטה תהיה יום לפני ואז הם יגידו שהם לא הספיקו והם יקבלו הארכה.

אסי מסינג: אין מכרז.

דורון אבני: אם זה ערוץ 2 או ערוץ 10 יש סוג מסוים של מכרז.

אסי מסינג: הייתי קוצב זמן בתוך תקופת הארכה שבו צריך לבצע את אותה הפרה זניחה.

אתי בנדלר: לא לגבי כל דבר אפשר.

אסי מסינג: ככל שניתן.

מנשה סמירה: לגבי המועדים צריך להגיש בקשה שנה מראש ולתת את ההחלטה חצי שנה לפני תום התקופה.

מנשה סמירה: כך אנחנו נמצאים בתוך השנה ה-15.

יוליה שמאלוב-ברקוביץ: כמה הפרות צריך כדי להחליט אם הוא מקבל או לא?

יוליה שמאלוב-ברקוביץ: יכול להיות מצב ש-10 שנים ראשונות הוא לא עומד ופתאום ב-5 השנים האחרונות הוא ילד טוב והוא מקבל את הרישיון.

יוליה שמאלוב-ברקוביץ: יש לי בעיה עם 15 שנה.

יוליה שמאלוב-ברקוביץ: פה הייתי מאריכה להרבה פחות מ-15 שנה.

יוליה שמאלוב-ברקוביץ: אולי כדאי להכניס שחקנים חדשים.

אופיר אקוניס: אין מניעה לשחקנים חדשים.

מנשה סמירה: אולי צריך לשקול שאם במהלך התקופה היו הפרות זה לא יתחדש אוטומטית ל-15 אלא עד 15.

אופיר אקוניס: זה יהיה ברית המועצות או המועצה?

נחמן שי: אם הוא היה בסדר הוא יקבל רק 5?

יוליה שמאלוב-ברקוביץ: אני מציעה 5 שנים ואחרי זה לבדוק.

ירמי קדוש: יש להפריד בין בעיות של תוכן לבעיות אחרות.

ירמי קדוש: המחוקק צריך לומר לרגולטור איזה הפרות ומה הענישה על כל הפרה.

ירמי קדוש: לא צריך על כל הפרה לשלול רישיון.

אמיר ולד: אולי בית משפט.

אתי בנדלר: אין לי כל כך מה לעשות עם העניין הזה, כי זה בדיוק העניין של העיצומים הכספיים שהם מבקשים.

אתי בנדלר: הם מבקשים שתהיה רשימה של הפרות.

אתי בנדלר: זה מה שהם אומרים שנמצא בעבודת מטה.

אתי בנדלר: הם יגישו הצעה לתיקון החוק בנושא הזה.

אתי בנדלר: ההערה נכונה, אבל אין לי כרגע מה לעשות איתה עד שלא תבוא הצעה מטעם הממשלה.

ירמיהו קדוש: אני חושב שבטווח של 5 שנים יוכלו לראות את העניין באופן יותר אמין.

ירמיהו קדוש: לאור המצב שהרגולטור צריך להיות חזק עם סנקציות של לשלול רישיונות, גם צריך לתת תנאים יותר נוחים לבעלי הרישיון.

אמיר ולד: הסעיף הזה הוא לא חוקתי באופן מובהק ביותר.

אמיר ולד: זאת פגיעה קשה מאוד בחופש הביטוי.

אמיר ולד: אי אפשר להגיד ששוללים מגוף כלשהו את חופש הביטוי בגלל כל הפרה שהיא אינה זניחה.

אמיר ולד: האיזון החוקתי אומר ששוללים חופש ביטוי רק בגלל פגיעה מאוד קשה.

אמיר ולד: שלילת האפשרות לקבל רישיון לשידורים היא פגיעה בחופש הביטוי.

אמיר ולד: היועצת המשפטית של הוועדה אמרה שיש היום הוראה כזאת בחוק שהכניסה אותנו לבעיה עם ערוץ 10.

אמיר ולד: לא מדובר באותה הוראה.

אמיר ולד: מה שיש היום אומר שבתקופה של זיכיונות במקום לצאת למכרז הוא לא יקבל הארכה ללא מכרז ששוללת מאחרים להתמודד על הזכות הזאת במכרז.

אמיר ולד: הוא לא יקבל אותה אם הוא הפר את התקופה הקודמת.

אמיר ולד: גם היום בחוק לא כתוב שערוץ 10 עם כל ההפרות שלו לא היה יכול להתמודד.

אמיר ולד: הוא היה יכול להגיש הצעה.

אמיר ולד: אם הוא היה יחיד הוא גם היה זוכה.

אסי מסינג: הכוונה בעצם המעבר מזיכיונות לרישיונות היא שיפתחו את הפתח לכל מי שרוצה להביע את דעתו.

אסי מסינג: יש פה ערוצים, יש מחויבויות, יש תנאים להגשת רישיון.

אסי מסינג: עניין חופש הביטוי לא רלוונטי.

אתי בנדלר: התיקון שמוסכם כרגע הוא שהבקשה תוגש לכל המאוחר שנה מראש לפני תום תקופת הרישיון, וההחלטה תתקבל לא יאוחר מ-6 חודשים לפני תום תקופת הרישיון.

אתי בנדלר: לעניין הסעיף הזה הפרה זניחה לא תובא בחשבון, ובלבד שהמועצה תיתן הוראה לתיקונה.

אתי בנדלר: מה שנמצא בחילוקי דעות זה תקופת הארכה של הזיכיון.

דורון אבני: צריך לתחום משני הכיוונים.

דורון אבני: כמובן שאי אפשר להגיש שנתיים לפני תום תקופת הרישיון בקשה להארכה.

אתי בנדלר: אתם תקבעו את המועד.

אתי בנדלר: הפרה זניחה לא תובא בחשבון לעניין זה, ובלבד אם תחליט המועצה להאריך את הרישיון היא תיתן הוראות לתיקון ההפרה.

מנשה סמירה: יש לנו את התחנות של 5 שנים בפנים.

יוליה שמאלוב-ברקוביץ: ברור שהתנאים הם אותם תנאים?

מנשה סמירה: בוודאי.

דורון אבני: ההשלמה תוך שנה .

אתי בנדלר: לתיקון ההפרה לא יאוחר משנה ממועד מתן ההוראה.

אופיר אקוניס: המנכ"ל, היועצת המשפטית ויושב-ראש הוועדה שכנעו את חברת הכנסת ברקוביץ להשאיר את התקופה הנוספת עם כל העצירות.

אופיר אקוניס: מי בעד סעיף (14)35א(א) ו-(ב)?

אופיר אקוניס: ה צ ב ע ה בעד- פה אחד אושר

אתי בנדלר: זה אושר בתיקונים שהקראתי.

אופיר אקוניס: תודה רבה, הישיבה נעולה.